ระเบียบคณะกรรมการกองทุนเงินให้กู้ยืมระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุนพ.ศ. ๒๕๔๒[๑] โดยที่เป็นการสมควรกำหนดหลักเกณฑ์เกี่ยวกับจำนวนเงินเงื่อนไขและระยะเวลาชำระเงินกู้ยืมคืนกองทุนเงินให้กู้ยืมเพื่อการศึกษาอาศัยอำนาจตามความในมาตรา ๑๘ (๗) มาตรา ๕๒ และมาตรา ๕๔แห่งพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑ คณะกรรมการกองทุนเงินให้กู้ยืมเพื่อการศึกษาจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน พ.ศ. ๒๕๔๒ข้อ๒ระเบียบนี้ใช้บังคับตั้งแต่บัดนี้เป็นต้นไปข้อ๓ให้ยกเลิกระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน พ.ศ. ๒๕๓๙ข้อ๔ ในระเบียบนี้กองทุน หมายความว่ากองทุนเงินให้กู้ยืมเพื่อการศึกษาผู้กู้ยืม หมายความว่า นักเรียน หรือนักศึกษาผู้กู้ยืมเงินจากกองทุนคณะกรรมการ หมายความว่าคณะกรรมการกองทุนเงินให้กู้ยืมเพื่อการศึกษาธนาคาร หมายความว่าผู้บริหารและจัดการเงินให้กู้ยืม ตามความในมาตรา ๓๗แห่งพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑ข้อ๕[๒]ผู้กู้ยืมมีหน้าที่ต้องชำระเงินกู้ยืมพร้อมทั้งดอกเบี้ยร้อยละ ๑ ต่อปีคืนให้กองทุนภายหลังวันที่ได้รับอนุมัติให้สำเร็จการศึกษาหรือมีคำสั่งให้พ้นสภาพการเป็นนักเรียนนักศึกษา แล้ว ๒ ปีให้ผู้กู้ยืมชำระหนี้งวดแรกหลังจากครบระยะเวลาปลอดหนี้ตามวรรคหนึ่งและชำระหนี้งวดต่อๆ ไป ภายในวันที่ ๕ กรกฎาคม โดยให้ถือว่า วันที่ ๕ กรกฎาคมเป็นวันที่ครบกำหนดชำระหนี้ หากวันดังกล่าวตรงกับวันหยุดทำการของธนาคารให้นับวันเปิดทำการถัดไปเป็นวันที่ครบกำหนดชำระหนี้ในการชำระหนี้คืนงวดแรกให้ผู้กู้ยืมชำระคืนเฉพาะเงินต้น สำหรับงวดต่อ ๆ ไปให้ชำระเงินต้นคืนพร้อมดอกเบี้ยการคิดดอกเบี้ยให้เริ่มคิดตั้งแต่วันที่ครบกำหนดชำระหนี้ของเงินต้นที่เหลือหลังจากชำระงวดแรกแล้วข้อ๖ผู้กู้ยืมต้องชำระหนี้เงินกู้ยืมพร้อมดอกเบี้ยคืนให้กับกองทุนให้เสร็จสิ้นภายในระยะเวลา ๑๕ ปี นับแต่วันที่ต้องเริ่มชำระหนี้วรรคสอง[๓] (ยกเลิก)กรณีผู้กู้ยืมพ้นสภาพการเป็นนักเรียนนักศึกษากลางคันก่อนที่จะจบภาคการศึกษาให้นับระยะเวลาปลอดหนี้โดยอนุโลมเหมือนจบภาคการศึกษาของปีนั้นและให้ผู้กู้ยืมเริ่มชำระหนี้งวดแรกในวันที่๕ กรกฎาคม หลังจากครบระยะเวลาปลอดหนี้ ๒ ปีเช่นกันข้อ๗ให้ผู้กู้ยืมเลือกผ่อนชำระหนี้เป็นรายเดือนหรือผ่อนชำระเป็นรายปีได้จำนวนเงินต้นที่ต้องชำระเป็นรายเดือนรวมตลอดปีหรือจำนวนเงินต้นที่ชำระเป็นรายปีต้องไม่ต่ำกว่าอัตราดังนี้ปีที่ชำระร้อยละของเงินต้นที่ต้องชำระปีที่ชำระร้อยละของเงินต้นที่ต้องชำระปีที่ชำระร้อยละของเงินต้นที่ต้องชำระ๑๑.๕๖๔.๕๑๑๙.๐๒๒.๕๗๕.๐๑๒๑๐.๐๓๓.๐๘๖.๐๑๓๑๑.๐๔๓.๕๙๗.๐๑๔๑๒.๐๕๔.๐๑๐๘.๐๑๕๑๓.๐ในกรณีจำเป็นที่เห็นสมควรธนาคารอาจผ่อนผันให้ผู้กู้ยืมชำระหนี้ตามระยะเวลาที่แตกต่างไปจากที่กำหนดไว้ในวรรคแรกหรือชะลอการชำระหนี้เป็นการชั่วคราว ตามที่ผู้กู้ยืมร้องขอเป็นราย ๆหรือเป็นการทั่วไปก็ได้ข้อ๘[๔] (ยกเลิก)ข้อ๙[๕] ในการชำระหนี้ให้ผู้กู้ยืมนำเงินเข้าบัญชีเงินฝากของตนที่มีอยู่กับธนาคารเป็นเลขที่บัญชีเดียวกันกับผู้กู้ยืมได้รับเงินกู้ เมื่อครั้งกู้ยืมเงิน หรือบัญชีออมทรัพย์ของผู้กู้บัญชีอื่นที่ผู้กู้ยืมแจ้งความประสงค์ให้หักบัญชีเพื่อชำระหนี้หรือชำระโดยวิธีอื่นตามที่ธนาคารกำหนดข้อ๑๐ หากผู้กู้ยืมผิดนัดชำระหนี้ผู้กู้ยืมจะต้องเสียค่าปรับตามอัตราดังนี้(๑) กรณีผ่อนชำระหนี้เป็นรายเดือน หากค้างชำระตั้งแต่๑ เดือนขึ้นไปแต่ไม่เกิน ๑๒ เดือน เสียค่าปรับร้อยละ ๑ต่อเดือนของเงินต้นงวดที่ค้างชำระหากค้างชำระเกิน ๑๒ เดือน เสียค่าปรับร้อยละ ๑.๕ ต่อเดือน ของเงินต้นงวดที่ค้างชำระทั้งหมด(๒) กรณีผ่อนชำระหนี้เป็นรายปี หากค้างชำระตั้งแต่ ๑งวดขึ้นไป เสียค่าปรับร้อยละ ๑.๕ ต่อเดือนของเงินต้นงวดที่ค้างชำระทั้งหมดข้อ๑๑ผู้กู้ยืมที่มีความประสงค์จะขอชำระหนี้คืนก่อนครบกำหนดระยะเวลาชำระหนี้หรือก่อนครบระยะเวลาปลอดหนี้ ๒ ปี สามารถชำระคืนได้โดยไม่เสียดอกเบี้ยข้อ๑๒ ผู้กู้ยืมที่บอกเลิกสัญญาจะต้องชำระหนี้คืนตามระเบียบภายใน ๓๐ วัน โดยไม่เสียดอกเบี้ยหากเกินระยะเวลาดังกล่าว ให้คิดดอกเบี้ยร้อยละ ๑ ต่อเดือนของเงินต้นที่ค้างชำระกรณีค้างชำระไม่เกิน ๑๒ เดือน และร้อยละ ๑.๕ต่อเดือนของเงินต้นที่ค้างชำระกรณีค้างชำระเกิน ๑๒ เดือนข้อ๑๓ การผ่อนชำระหนี้แต่ละครั้งธนาคารจะคิดค่าใช้จ่ายในการโอนเงินรายการละ ๑๐ บาท โดยหักบัญชีจากผู้กู้ยืมข้อ๑๔ หลักฐานการชำระหนี้คืนผู้กู้ยืมสามารถตรวจสอบดังนี้(๑) จากสำเนาใบนำฝากเงิน(๒) จากการบันทึกบัญชีในสมุดเงินฝากของผู้กู้ยืม(๓) จากหน้าจอคอมพิวเตอร์ของธนาคาร(๔) จากรายการบันทึกบัญชี (Statement) ของธนาคารข้อ ๑๕[๖] ก่อนวันครบกำหนดชำระหนี้ครั้งแรกธนาคารจะส่งจดหมายที่สามารถตรวจสอบการนำจ่ายไปยังผู้รับได้แจ้งให้ผู้กู้ยืมทราบเป็นการล่วงหน้าข้อ๑๖ให้ประธานกรรมการกองทุนเงินให้กู้ยืมเพื่อการศึกษา รักษาการตามระเบียบนี้ประกาศ ณ วันที่ ๑๔มิถุนายน พ.ศ. ๒๕๔๒ศุภชัย พิศิษฐวานิชปลัดกระทรวงการคลังประธานกรรมการกองทุนเงินให้กู้ยืมเพื่อการศึกษาระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน (ฉบับที่ ๒) พ.ศ. ๒๕๔๖[๗]ระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน (ฉบับที่ ๓) พ.ศ. ๒๕๕๐[๘]คุณากร/ผู้จัดทำ๒๗ เมษายน ๒๕๕๔วิชชุตา/ผู้ตรวจ๓๐ พฤษภาคม ๒๕๕๔โชติกานต์/ปรับปรุง๒๖ กรกฎาคม ๒๕๕๙[๑] ราชกิจจานุเบกษา เล่ม ๑๒๐/ตอนพิเศษ ๑๔๒ ง/หน้า ๗๖/๑๒ ธันวาคม ๒๕๔๖[๒] ข้อ ๕แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน(ฉบับที่ ๒) พ.ศ. ๒๕๔๖[๓] ข้อ ๖ วรรคสอง ยกเลิกโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน(ฉบับที่ ๒) พ.ศ. ๒๕๔๖[๔] ข้อ ๘ยกเลิกโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน(ฉบับที่ ๒) พ.ศ. ๒๕๔๖[๕] ข้อ ๙ แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน(ฉบับที่ ๒) พ.ศ. ๒๕๔๖[๖] ข้อ ๑๕ แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการชำระเงินกู้ยืมคืนกองทุน (ฉบับที่ ๓) พ.ศ. ๒๕๕๐[๗] ราชกิจจานุเบกษา เล่ม ๑๒๐/ตอนพิเศษ ๑๔๓ ง/หน้า ๓๖/๑๖ ธันวาคม ๒๕๔๖[๘] ราชกิจจานุเบกษา เล่ม -/-/-/-